**CEEPUS „freemover“ stipendije za nastavnike ljetni semestar 2017/18.**

**Rok: do 30. studenog, 2017.**

Otvoren je natječaj za „freemover“ mobilnosti u CEEPUS-u, za mobilnosti u ljetnom semestru **tekuće** 2017/18. akademske godine, sa krajnjim rokom do 30. studenog (moguće je podnijeti prijave i nakon navedenog roka, no veća je vjerojatnost da će prijava biti potvrđena ako stigne do kraja studenog ili barem na samom početku prosinca).

Na natječaju za „freemover“ mobilnosti moguće je podnijeti prijavu i ostvariti mobilnost na ustanovu s kojom Filozofski fakultet nije u CEEPUS mreži, niti ima prethodno potpisani ugovor o međuinstitucionalnoj suradnji.

Iznosi stipendija u programu CEEPUS razlikuju se od zemlje do zemlje, dostupni su na stranici CEEPUS-a, [www.ceepus.info](http://www.ceepus.info), klikom na zastavu pojedine zemlje (u CEEPUS-u prihvatne zemlje isplaćuju stipendije).

|  |
| --- |
| Nastavno osoblje podnosi prijavu u kategoriji “Teacher”, za razdoblje **od 5 do 30 dana**. Svrha nastavničke mobilnosti u CEEPUS-u držanje p**redavanja ili mentorski rad sa studentima, od minimalno 6 sati tjedno**, što treba jasno navesti u prijavi u polju “Motivation”. Prilikom ispunjavanja *online* prijave, nastavnici trebaju učitati **prihvatno pismo strane ustanove** u sustav CEEPUS-a. |

Obrasci za svu dodatnu dokumentaciju dostupni su na stranici [CEEPUS](http://www.ceepus.info/#nbb)-a.

U slučaju dobivanja stipendije, Nacionalni ured za CEEPUS u Hrvatskoj vrši djelomični ili potpuni povrat putnih troškova nakon ostvarene mobilnosti prema proceduri objavljenoj [ovdje](http://www.mobilnost.hr/hr/sadrzaj/sudjelovanje/obrazovanje-i-osposobljavanje/erasmus-visoko-obrazovanje/ceepus/procedura-za-povrat-putnih-troskova/) (uz napomenu kako će trenutno važeća procedura za povrat putnih troškova biti izmijenjena u narednom razdoblju, no i dalje ćemo vraćati putne troškove odlaznim stipendistima.)

U kategoriji „freemover“ je nešto teže dobiti stipendiju, no nije nemoguće, svake godine desetine odlaznih stipendista iz Hrvatske ostvari mobilnost upravo u ovoj kategoriji. Također, moguće je poslati i više prijava na ustanove iz različitih  zemalja koje sudjeluju u CEEPUS-u, no ne preporučamo slanje više od tri prijave u jednom roku.

|  |
| --- |
| Natječaj je objavljen na mrežnim stranicama AMPEU, a prijave se podnose putem platforme CEEPUS-a, [www.ceepus.info](http://www.ceepus.info).U slučaju bilo kakvih dodatnih pitanja, ljubazno molimo da se obratite na ceepus@mobilnost.hr. |